# Dispnea

La dispnea (del grec: dys- [dificultat] + pneu-/pno- [respiració]) és la sensació subjectiva de falta d'aire.
Segonsi la American Thoracic Society: "la dispnea és una experiència subjectiva de malestar ocasionat per la respiració que engloba sensacions qualitatives distintes que varien en intensitat. Aquesta experiència s'origina a partir d'interaccions entre factors fisiològics, psicològics, socials i ambientals múltiples, que poden al seu torn induir resposta fisiològiques comportaments secundaris".

## Diagnòstic diferencial
### Trastorns pulmonars

* Obstrucció de vies aèries
** Asma
** Bronquitis
** Malaltia pulmonar obstructiva crònica
** Fibrosi quística
** Emfisema
** Anquilostomosi (durant el pas de la larva per pulmó, bronquis, tòrax i laringe)
* Malalties del parènquima pulmonar i la pleura
** Contagioses
*** Àntrax per inhalació de Bacillus anthracis
*** Pneumònia
** No contagioses
*** Alveolitis fibrosant
*** Atelèctasi
*** Pneumonitis per hipersensibilitat
*** Malaltia pulmonar intersticial
*** Càncer de pulmó
*** Vessament pleural
*** Pneumoconiosi
*** Pneumotòrax
*** Edema pulmonar no cardiogènic o síndrome de destret respiratori
*** Sarcoïdosi
* Malalties vasculars pulmonars
** Embòlia pulmonar
** Hipertensió pulmonar
** Síndrome de la vena cava superior

### Altres causes de la disminució de la respiració

* L'obstrucció de les vies respiratòries
** Càncer de laringe o faringe
** Rinopaties amb obstrucció nasal
** Aspiració pulmonar
** Edema laringi
** Epiglotitis
** Disfunció de les cordes vocals
* La immobilització del diafragma
** Lesió del nervi frènic
** Malaltia hepàtica poliquística
** Tumor al diafragma
* La restricció del volum del pit
** Espondilitis anquilosant
** La fractura de costelles
** Cifosi o escoliosi de la columna vertebral
** Obesitat
** Pectus excavatum sever
* Trastorns del sistema cardiovascular
** Dissecció aòrtica
** Cardiomiopatia
** Cardiopatia congènita
** Síndrome de CREST
** Insuficiència cardíaca
** Cardiopatia isquèmica
** Hipertensió maligna
** Trastorns del pericardi incloent:
*** Taponament cardíac
*** Pericarditis constrictiva
** Edema pulmonar
** Embòlia pulmonar
** Malaltia valvular cardíaca
* Trastorns de la sang i el metabolisme de
** Anèmia
** Hipotiroïdisme
** Insuficiència suprarenal
** Acidosi metabòlica
** Sèpsia
** Leucèmia
* Els trastorns que afecten els nervis i els músculs de la respiració
** Esclerosi lateral amiotròfica
** Síndrome de Guillain-Barré
** Esclerosi múltiple
** Miastènia gravis
** Síndrome de Parsonage-Turner
** Síndrome de Lambert-Eaton
** Síndrome de fatiga crònica
* Les condicions psicològiques
** Trastorn d'ansietat i atac de pànic
* Medicaments
** Fentanil
* Altres:
** Intoxicació per monòxid de carboni
** Embaràs

## Clínica
### Tipus de dispnea

* dispnea d'esforç és aquella que apareix a realitzar esforços.
* dispnea de repòs és aquella que apareix sense fer cap esforç.
* dispnea decúbit és aquella que apareix en anar a dormir i desapareix en pocs minuts, es caracteritza d'insuficiència cardíaca.
* dispnea paroxística es caracteritza per aparèixer durant la nit mentre que el pacient s'ha adormit, i es desperta sobtadament i es crea una situació de desesperació al no poder rebre la quantitat necessària per respirar correctament.

### Escala modificada del Medical Research Council

Escala també abreviada com a MRC:
| Grau | Activitat |
| 0 | Absència de dispnea en realitzar un exercici intens |
| 1 | Dispnea en caminar de pressa pel pla o en caminar pujant un pendent poc pronunciat |
| 2 | La dispnea produeix una incapacitat de mantenir el pas en caminar pel pla: amb altres persones de la mateixa edat o havent de parar a descansar al propi pas |
| 3 | La dispnea fa que hagi de parar a descansar en caminar pel pla uns 100(*) metres o pocs minuts després |
| 4 | La dispnea impedeix al pacient de sortir de casa o apareix condicionant activitats com vestir-se o desvestir-se |
(*) En la versió anglesa es parla 100 iardes, o sigui 91 metres.

## Diagnòstic

El diagnòstic consisteix a fer un examen físic en una avaluació de pulmons, cor.
Pot precisar, per tant:
* proves de sang
* proves de la funció pulmonar
* proves d'esforç
* radiografia de tòrax
* mesurament de la saturació de l'oxigen en la sang
* elctrocardiograma, TAC o ecocardiograma 4D

## Vegeu també

* Ortopnea
* Hipopnea
* Taquipnea

## Referències

* ↑ «Dispnea | enciclopedia.cat». [Consulta: 7 octubre 2024].
* ↑ Simpson, Kathleen Rice; Patricia A Creehan. Perinatal Nursing. 3a edició. Lippincott Williams & Wilkins, 2007, p. 66. ISBN 9780781767590.
* ↑ Deborah Leader, RN. «Modified Medical Research Council (MMRC) Dyspnea Scale», 2010. Arxivat de l'original el 2014-02-03. [Consulta: 31 gener 2014].

## Enllaços externs

* American Thoracic Society (anglès)